Ratkovská Zdychava

Ratkovská Zdychava je bývalá samostatná obec v okrese Rimavská Sobota.

Polohopis 
Od roku 1960 je súčasťou obce Rovné, nachádza sa 3 km severozápadne od nej. Obec leží v Revúckej vrchovine, v údolí rieky Blh, na odbočke cesty z Rovného do Krokavy, v nadmorskej výške 421 m n. m. Juhovýchodne od osady leží samota Vyšná Burda s horárňou.

Kultúra a zaujímavosti

Pamiatky 
 Evanjelický kostol, jednoloďová pôvodne klasicistická stavba s pravouhlým ukončením presbytéria, bez veže, z roku 1841. Kostol bol výrazne prestavaný v roku 1926. V interiéri sa nachádza oltár z obdobia prestavby kostola s obrazom Ježiša Krista od maliara Messerschmita. Do kostola sa vstupuje murovanou predsieňou. Fasády kostola sú hladké, členené segmentovo ukončenými oknami.

 Dedinská zvonica v Ratkovskej Zdychave, čiastočne murovaná, čiastočne drevená neskorobaroková stavba na pôdoryse štvorca so stanovou strechou, z konca 18. storočia.

Referencie

Externé odkazy 
 Oficiálna stránka obce Rovné

Referencie 

Rovné (okres Rimavská Sobota)
Miestne časti na Slovensku
Slovenské obce zaniknuté zlúčením